Tiina Kurik
Tiina Kurik (aastani 1969 Tiina Pärn; sündinud 1. märtsil 1941 Tartus) on eesti pianist ja klaveriõpetaja. Ta õppis aastatel 1958–1962 Tartu Muusikakoolis (Aime Karmi klassis) ja aastatel 1962–1967 Tallinna Riiklikus Konservatooriumis (Heljo Sepa klassis). Töötas pikka aega Tallinna Muusikakeskkoolis klaveri eriala õpetajana, nüüd on Nõmme Muusikakooli klaveriõpetaja. Tema õpilaste seas on olnud Diana Liiv, Siim Poll, Kalle Randalu, Kristjan Randalu, Juss Tamm, Indrek Vijard.